b'\n_START_ARTICLE_\nEnes Hand\xc5\xbei\xc4\x87\n_START_PARAGRAPH_\nEnes Hand\xc5\xbei\xc4\x87 (Donji Vakuf, 5. velja\xc4\x8de 1960.), je bosanskohercegova\xc4\x8dki muslimansko-bo\xc5\xa1nja\xc4\x8dki politi\xc4\x8dar i visoki vojni zapovjednik\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Donjem Vakufu, BiH. Diplomirao ekonomiju. Vojni rok odslu\xc5\xbeio 1986. u Sarajevu. _NEWLINE_U vrijeme rata u Bosni i Hercegovini bio je pomo\xc4\x87nik zapovjednika za sigurnost 307. brigade Armije BiH sve do kraja 1993., nakon \xc4\x8dega je bio u sigurnosnoj slu\xc5\xbebi Operativne grupe Zapad ARBiH. U velikobo\xc5\xa1nja\xc4\x8dkoj agresiji na Hrvate u Sredi\xc5\xa1njoj Bosni, ARBiH napala je HVO u Bugojnu 18. srpnja 1993. godine. Brojni su Hrvati protjerani ili prisiljeni u bijeg. Mnogi su hrvatski civili i zarobljeni vojnici zato\xc4\x8deni u brojnim logorima svugdje po Bugojnu. Zato\xc4\x8deni\xc5\xa1tvo u krajnje nehumanim uvjetima trajalo je sve do 19. o\xc5\xbeujka 1994. godine. 19. o\xc5\xbeujka 1994. zato\xc4\x8denici HVO-a u logoru u Bugojnu su nakon osam mjeseci zato\xc4\x8deni\xc5\xa1tva iza\xc5\xa1li su na slobodu. Mnogi nisu do\xc4\x8dekali dan izlaska, nego su nestali: odvedeni su iz logora, mu\xc4\x8deni, poni\xc5\xbeavani, premla\xc4\x87ivani. Poslije prona\xc4\x91eni dnevnik predsjednika Ratnog predsjedni\xc5\xa1tva Bugojna D\xc5\xbeevada Mla\xc4\x87e klju\xc4\x8dni je dokaz da je u Bugojnu postojao i provodio se udru\xc5\xbeen zlo\xc4\x8dina\xc4\x8dki plan, kako je kazala Tu\xc5\xbeiteljica Slavica Terzi\xc4\x87 15-ak godina poslije u zavr\xc5\xa1noj rije\xc4\x8di na su\xc4\x91enju Dautovi\xc4\x87u i Gasalu. Hand\xc5\xbei\xc4\x87eva "desna ruka" u ratu Enes Sijamija potvrdio je da je predsjednik BiH Alija Izetbegovi\xc4\x87 znao "sve, svaki korak koji se u ratu poduzimao u Bugojnu\xe2\x80\x9c. Sijamija je bio nezgodni svjedok ratnih doga\xc4\x91aja u Bugojnu i nekoliko puta ga se poku\xc5\xa1alo likvidirati pa je uto\xc4\x8di\xc5\xa1te prona\xc5\xa1ao u Austriji, znaju\xc4\x87i sudbinu jo\xc5\xa1 nekih visokih bo\xc5\xa1nja\xc4\x8dkih ratnih vojnih i civilnih du\xc5\xbenosnika. Na svjedo\xc4\x8denju na tom su\xc4\x91enju, istakao i da su svi u Bugojnu znali za zlo\xc4\x8dine nad zarobljenim pripadnicima HVO-a._NEWLINE_Bugojanski su Hrvati 25. studenoga 1994. kod vojnih i civilnih institucija vlasti, podnijeli krivi\xc4\x8dnu prijavu protiv 440 osoba osumnji\xc4\x8denih za ratne zlo\xc4\x8dine po\xc4\x8dinjene tijekom 1993. u Bugojnu. Na\xc4\x8delnik sigurnosti 307. muslimansko-bo\xc5\xa1nja\xc4\x8dke brigade Armije BiH bio je visoko na popisu prijavljenih za ratni zlo\xc4\x8din._NEWLINE_Poslije rata bio je ministar unutarnjih poslova u \xc5\xbdupaniji Sredi\xc5\xa1nja Bosna, neposredno nakon rata, ba\xc5\xa1 u vrijeme kada je po\xc4\x8dinjena ve\xc4\x87ina ubojstava nad hrvatskim povratnicima i policajcima u Travniku. Potom je bio \xc5\xa1ef interne kontrole federalnog MUP-a od 1999. do 2002. godine, kada mu je komesar IPTF-a oduzeo akreditive za rad u policiji. _NEWLINE_17. travnja 2007. uhi\xc4\x87en je odlukom Suda BiH zbog optu\xc5\xbebe za ratne zlo\xc4\x8dine. Optu\xc5\xbeen za nezakonito odvo\xc4\x91enje u logore, nezakonita zatvaranja i odvo\xc4\x91enja na prisilni rad na raznim lokacijama u Donji\xc4\x87ima u op\xc4\x87ini Bugojnu. Optu\xc5\xbeba sadr\xc5\xbei da je ARBiH skupa s bo\xc5\xa1nja\xc4\x8dkim civilnim vlastima op\xc4\x87ine Bugojna nastavila plja\xc4\x8dkati imovinu hrvatskog stanovni\xc5\xa1tva, ubijati, mu\xc4\x8diti i nehumani tretirati hrvatske civile._NEWLINE_Travnja 2007. djelatnici Slu\xc5\xbebe za istragu i za\xc5\xa1titu SIPA-e u cjelodnevnoj akciji s nekoliko blindiranih vozila, pra\xc4\x87eni lokalnim policijskim snagama su sproveli akciju uhi\xc4\x87enja i pretresa imovine trojice ratnih bugojanskih osumnji\xc4\x8denika. U zoru su u munjevitoj akciji u Donjem Vakufu i Travniku uhitili Enesa Hand\xc5\xbei\xc4\x87a, ratnog zapovjednika bugojanske policije, i Senada Dautovi\xc4\x87a nekada\xc5\xa1njeg zapovjednika za sigurnost 307. brigade Armije BiH. Poslijepodne su provjerili u Bugojnu policijsku upravu, te u objekte u svezi s D\xc5\xbeevadom Mla\xc4\x87om. 7. prosinca 2007. predmet na sudu spojen je s predmetom Dautovi\xc4\x87._NEWLINE_Velja\xc4\x8de 2008. pokrenuti su postupci pred Sudom BiH za zlo\xc4\x8dine nad bugojanskim Hrvatima (nad hrvatskim civilima i zarobljenim pripadnicima HVO-a) (predmet Hand\xc5\xbei\xc4\x87 i ostali: Enes Hand\xc5\xbei\xc4\x87, Senad Dautovi\xc4\x87, Nisvet Gasal i Musajb Kukavica). Glavna imena, D\xc5\xbeevad Mla\xc4\x87o i Selmo Cikoti\xc4\x87 u\xc5\xbeivala su za\xc5\xa1titu. Pred Sudom BiH formiran je predmet Hand\xc5\xbei\xc4\x87 i ostali odnosno Hand\xc5\xbei\xc4\x87, Senad Dautovi\xc4\x87, Nisvet Gasal i Musajb Kukavica. U jednoj fazi postupak predmet Hand\xc5\xbei\xc4\x87 i ostali se podijelio na dva odnosno Hand\xc5\xbei\xc4\x87 i Gasal i ostali. U predmetu protiv Hand\xc5\xbei\xc4\x87a, vojni vje\xc5\xa1tak Suda BiH bio je general tzv. Armije BiH Fikret Muslimovi\xc4\x87, koji je u ratu dovodio mud\xc5\xbeahedine, a u vrijeme su\xc4\x91enja aktualni savjetnik Bakira Izetbegovi\xc4\x87a._NEWLINE_Na su\xc4\x91enju je tvrdio da je naloge za odvo\xc4\x91enja na prisilan rad hrvatskih zato\xc4\x8denika, a najvjerojatnije i likvidacije, izdavao po naredbi D\xc5\xbeevada Mla\xc4\x87e i Selme Cikoti\xc4\x87a, ratnog zapovjednika Operativne grupe Zapad._NEWLINE_Sa sudom je postigao sporazum o priznanju krivnje. 25. svibnja 2011. sudsko vije\xc4\x87e kaznenog odjela ga je proglasilo krivim za ratni zlo\xc4\x8din protiv civilnog stanovni\xc5\xa1tva i ratnih zarobljenika po zapovjednoj i individiualnoj odgovornosti \xc5\xa1to je u vrijeme hrvatsko-muslimanskog sukoba od 18. srpnja do kraja listopada 1993. godine, nakon \xc5\xa1to su pripadnici HVO polo\xc5\xbeili oru\xc5\xbeje i predali se pripadnicima Armije RBiH, kao pomo\xc4\x87nik zapovjednika za sigurnost 307. brigade Armije RBiH koji je nad vojnim policajcima imao efektivnu kontrolu i kao vojni starje\xc5\xa1ina Armije RBiH bio je ovla\xc5\xa1ten od strane Ratnog predsjedni\xc5\xa1tva op\xc4\x87ine Bugojno, zapovjednika 307. brigade i zapovjednika Operativne grupe \xe2\x80\x9eZapad\xe2\x80\x9c, sudjelovao u prisiljavanju zato\xc4\x8denika na prisilni rad tako \xc5\xa1to je u skladu sa ovla\xc5\xa1tenjem, koje je dobio od svojih nadre\xc4\x91enih, odobrio odvo\xc4\x91enje zato\xc4\x8denika na prisilne radove, gdje su zato\xc4\x8denici bili \xc5\xbeivotno ugro\xc5\xbeeni i gdje su mnogi mu\xc4\x8deni, a neki i ubijeni. U presudi stoji da je U dvorani O\xc5\xa0 Vojin Paleksi\xc4\x87 u srpnju i kolovozu odobravao odvo\xc4\x91enje zatvorenika iz \xc5\xa1kole na prisilne radove u Prusac, gdje im je \xc5\xbeivot bio ugro\xc5\xbeen. U \xc5\xa1koli su njemu podre\xc4\x91eni pripadnici Vojne policije udarali zatvorenike, a Marija Suba\xc5\xa1i\xc4\x87a i Vinka Ivkovi\xc4\x87a ubili. Sli\xc4\x8dna su zbivanja bila i u logoru stadiona Iskra, salonu namje\xc5\xa1taja \xe2\x80\x9cSlavonija DI\xe2\x80\x9d, gara\xc5\xbei jedne privatne ku\xc4\x87e, Marksisti\xc4\x8dkom centru, Kulturno-sportskom centru i BH banci. I u presudi i u postignutom sporazumu s tu\xc5\xbeiteljstvom navodi se da je Hand\xc5\xbei\xc4\x87 odobrenja za odvo\xc4\x91enje zatvorenika na prisilne radove izdavao po ovlastima Ratnog predsjedni\xc5\xa1tva Bugojna te zapovjednika 307. brigade i Operativne grupe Zapad, a tih je mjeseci predsjednik Ratnog predsjedni\xc5\xa1tva bio je D\xc5\xbeevad Mla\xc4\x87o, zapovjednik 307. brigade Tahir Grani\xc4\x87, dok je zapovjednik Operativne grupe Zapad bio Selmo Cikoti\xc4\x87, aktualni ministar obrane BiH. Premda je bio ovla\xc5\xa1ten propustio je poduzeti nu\xc5\xbene i razumne mjere za sprije\xc4\x8diti ubojstva i mu\xc4\x8denja zato\xc4\x8denika koja su po\xc4\x8dinili njemu podre\xc4\x91eni pripadnici Vojne policije te ostali pripadnici Armije RBiH, odnosno propustio je kazniti po\xc4\x8dinitelje, premda je znao za \xc4\x8dinjenje tih kaznenih djela, i propustio sprovesti odgovaraju\xc4\x87e istrage zbog po\xc4\x8dinjenja tih djela i podnijeti kaznenu prijavu nadle\xc5\xbenom Okru\xc5\xbenom vojnom tu\xc5\xbeiteljstvu u Travniku. Na su\xc4\x91enju je pregovaranja o krivnji dao korisne informacije Tu\xc5\xbeiteljstvu BiH u odnosu na mjesta gdje su zato\xc4\x8denici likvidirani te osobama koje su sudjelovale u ratnim zbivanjima u Bugojnu. Enes Hand\xc5\xbei\xc4\x87 je osu\xc4\x91en na osam godina zatvora.'